Μεγκ Ράιαν

Η Μάργκαρετ Μέρι Έμιλυ Αν Χάιρα (, 19 Νοεμβρίου 1961), γνωστή ως Μεγκ Ράιαν, είναι Αμερικανίδα ηθοποιός. Ξεκίνησε την καριέρα της το 1981 με μικρούς ρόλους, πριν γίνει μέλος της σαπουνόπερας As the World Turns το 1982. Στη συνέχεια άρχιζε να εμφανίζεται σε β' ρόλους, σε αρκετές ανεξάρτητες παραγωγές όπως Αμερικάνικο Όνειρο (Promised Land, 1987). Το όνομά της ήρθε στο προσκήνιο το 1989 με την ταινία Όταν ο Χάρι γνώρισε την Σάλι... (When Harry Met Sally...), για την οποία έλαβε την πρώτης της υποψηφιότητα για Χρυσή Σφαίρα.

Στη δεκατία του '90, η Ράιαν πρωταγωνίστησε σε μια σειρά επιτυχημένων ταινιών, όπως Άγρυπνος στο Σιάτλ (Sleepless in Seattle, 1993), Ερωτικό Φιλί (1995), Άσπονδοι Εραστές (Addicted to Love, 1997), Η Πόλη των Αγγέλων (City of Angels, 1998) και Έχετε Μήνυμα στον Υπολογιστή σας (You've Got Mail, 1998). Οι συνολικές εισπράξεις των ταινιών της ξεπερνούν το 1,1 δισεκατομμύριο δολάρια.

Πρώτα χρόνια
Η Ράιαν γεννήθηκε στο Φέρφιλντ του Κονέκτικατ, από τους Σούζαν Τζόρνταν και Χάρι Χάιρα. Η μητέρα της ήταν πρώην ηθοποιός και καθηγήτρια Αγγλικών και ο πατέρας της καθηγητής μαθηματικών. Η μητέρα της υποστήριξε και την ενθάρρυνε να ασχοληθεί με την υποκριτική. Η Ράιαν έχει δύο αδελφές, τη Ντέινα και την Άννι και έναν αδελφό, τον Άντριου Χάιρα. Οι γονείς της χώρισαν το 1976, όταν η Ράιαν ήταν 15 ετών.

Τελείωσε το λύκειο το 1979. Σπούδασε δημοσιογραφία στο Πανεπιστήμιο του Κονέκτικατ και αργότερα στο Πανεπιστήμιο της Νέας Υόρκης. Παράλληλα έπαιρνε μέρος σε τηλεοπτικές διαφημίσεις. Η επιτυχία της στην υποκριτική οδήγησε στο να παρατήσει της σπουδές της ένα εξάμηνο πριν αποφοιτήσει.

Καριέρα
Πρώτα επαγγελματικά βήματα
Μετά από ένα μικρό ρόλο στην ταινία Πλούσιες και Διάσημες (Rich and Famous, 1981), η Ράιαν εμφανίστηκε στη σαπουνόπερα As the World Turns από το 1982 μέχρι το 1984. Ακολούθησαν αρκετές τηλεταινίες και μικροί κινηματογραφικοί ρόλοι, συμπεριλαμβανομένων των ταινιών Amityville 3: Η Βίλα του Τρόμου (Amityville 3-D, 1983) και Αμερικάνικο Όνειρο (Promised Land, 1987). Το 1986 εμφανίστηκε στη μεγάλη εισπρακτική επιτυχία Τοπ Γκαν (Top Gun) με τον Τομ Κρουζ. Ακολούθησε η κωμωδία επιστημονικής φαντασίας Φανταστική Καταδίωξη (Innerspace, 1987), το φιλμ νουάρ Κυνηγώντας το Δολοφόνο μου (DOA, 1988) και η περιπέτεια Πρεζίντιο: Ο Τόπος του Εγκήματος (The Presidio, 1988) μαζί με τον Σον Κόνερι.

1989-1993
Η πρώτη της μεγάλη επιτυχία σε πρωταγωνιστικό ρόλο ήταν με την ταινία Όταν ο Χάρι γνώρισε την Σάλι... (When Harry Met Sally...) μαζί με τον Μπίλι Κρίσταλ. Η ερμηνεία της στο ρόλο της Σάλι Όλμπραϊτ, της χάρισε την πρώτη της υποψηφιότητα για Χρυσή Σφαίρα α' γυναικείου ρόλου ενώ η σκηνή όπου ο χαρακτήρας της υποδύεται έναν ψεύτικο οργασμό μέσα σε ένα εστιατόριο, παραμένει κλασική μέχρι και σήμερα. Ακολούθησε η βιογραφική ταινία The Doors (1991) σε σκηνοθεσία του Όλιβερ Στόουν και η κομεντί φαντασίας Φίλησε Με Πριν... Αλλάξω (Prelude to a Kiss, 1992). Και οι δυο ταινίες ήταν μέτριες επιτυχίες. Το 1993 πρωταγωνίστησε με τον Τομ Χανκς στη μεγάλη εισπρακτική επιτυχία Άγρυπνος στο Σιάτλ (Sleepless in Seattle). Η ταινία απέφερε 228 εκατομμύρια δολάρια παγκοσμίως.

1994-1999
Το 1994, η Ράιαν έκανε αρκετές προσπάθειες να ξεφύγει από το είδος της ρομαντικής κωμωδίας. Πρωταγωνίστησε στη δραματική ταινία Όταν Ένας Άνδρας Αγαπάει Μια Γυναίκα (When a Man Loves a Woman, 1994) μαζί με τον Άντι Γκαρσία. Η ερμηνεία της πήρε πολύ καλές κριτικές και έλαβε την πρώτη της υποψηφιότητα για το Screen Actors Guild Award. Την ίδια χρονιά έπαιξε μαζί με τους Τιμ Ρόμπινς και Γουόλτερ Ματάου στην κωμωδία Ερωτικές Εξισώσεις (IQ) και το περιοδικό People την συμπεριέλαβε στη λίστα με τους 50 πιο όμορφους ανθρώπους στον κόσμο. Επόμενη ταινία της ήταν η ρομαντική κομεντί Ερωτικό Φιλί μαζί με τον Κέβιν Κλάιν. Η ταινία απέφερε πάνω από 100 εκατομμύρια δολάρια παγκοσμίως.

Το 1997, η Ράιαν δάνεισε τη φωνή της στην ταινία κινουμένων σχεδίων της 20th Century Fox Αναστασία (Anastasia), η οποία έλαβε καλές κριτικές ενώ οι εισπράξεις της έφτασαν τα 140 εκατομμύρια δολάρια παγκοσμίως. Το 1998, πρωταγωνίστησε σε τρεις ταινίες. Η πρώτη ήταν Η Πόλη των Αγγέλων (City of Angels) μαζί με τον Νίκολας Κέιτζ, η οποία πήρε θετικά σχόλια από τους κριτικούς και απέφερε 200 εκατομμύρια δολάρια παγκοσμίως. Στη δεύτερη ξανασυνεργάστηκε με τον Τομ Χανκς στο Έχετε Μήνυμα στον Υπολογιστή σας (You've Got Mail). Η ερμηνεία της στην ταινία της χάρισε άλλη μια υποψηφιότητα για Χρυσή Σφαίρα ενώ οι εισπράξεις ξεπέρασαν τα 250 εκατομμύρια δολάρια παγκοσμίως. Η τρίτη ήταν το Άνω Κάτω (Hurlyburly) με τον Σον Πεν.

2000-2006
Η πρώτη ταινία της Ράιαν τη δεκαετία του 2000 ήταν το Η Κλήση σας Προωθείται (Hanging Up) μαζί με τις Λίζα Κούντροου και Ντάιαν Κίτον, η οποία ανέλαβε και τη σκηνοθεσία. Η ταινία δεν έλαβε καλές κριτικές ενώ οι εισπράξεις έφτασαν τα 51 εκατομμύρια δολάρια παγκοσμίως. Την ίδια χρονιά πρωταγωνίστησε με τον Ράσελ Κρόου στο περιπετειώδης θρίλερ Απόδειξη Ζωής (Proof of Life). Η ταινία έλαβε μικτές κριτικές και παρά τις εκτενείς αναφορές του τύπου για την σχέση της Ράιαν με τον Κρόου, απέφερε μόλις 63 εκατομμύρια δολάρια παγκοσμίως.

Ένα χρόνο αργότερα, η Ράιαν επέστρεψε στις ρίζες της ρομαντικής κωμωδίας με το Kate & Leopold μαζί με τον Χιου Τζάκμαν. Με εισπράξεις 70 εκατομμυρίων δολαρίων παγκοσμίως, η ταινία θα γίνει η μεγαλύτερη εισπρακτική επιτυχία της Ράιαν για τη δεκαετία του 2000. Το 2003, η Ράιαν πρωταγωνίστησε μαζί με τους Μαρκ Ράφαλο και Τζένιφερ Τζέισον Λι στο ερωτικό θρίλερ Στα Όρια του Πάθους (In the Cut) σε σκηνοθεσία της Τζέιν Κάμπιον. Ο ρόλος αρχικά είχε δοθεί στη Νικόλ Κίντμαν αλλά τελικά αποχώρησε από το πρότζεκτ και έτσι κατέληξε στη Ράιαν, η οποία εμφανίστηκε γυμνή σε μια μεγάλης διάρκειας και γραφική ερωτική σκηνή για πρώτη φορά στην καριέρα της. Η ταινία πήρε πολύ κακές κριτικές ενώ απέτυχε και εισπρακτικά με 23 εκατομμύρια δολάρια παγκοσμίως. Ακολούθησε το αθλητικό δράμα Η Κυρία και ο Μποξέρ (Against the Ropes) το 2004.

2007-2009
Μετά από αποχή τριών χρόνων, η Ράιαν επέστρεψε το 2007 με την ταινία Ανάμεσα σε Τρεις Γυναίκες (In the Land of Women), όπου υποδύθηκε μια καρκινοπαθή. Έλαβε μικτές κριτικές και απέφερε 17,5 εκατομμύρια δολάρια παγκοσμίως. Το 2008 εμφανίστηκε σε τρεις ταινίες. Η πρώτη ήταν η σατιρική κωμωδία The Deal. Έκανε πρεμιέρα στο Φεστιβάλ του Σάντανς. Έλαβε αρνητικές κριτικές και απέτυχε να τραβήξει το ενδιαφέρον κάποιου κινηματογραφικού στούντιο, με αποτέλεσμα να κυκλοφορήσει απευθείας σε DVD τον Ιανουάριο του 2009. Ίδια μοίρα είχε και η επόμενη ταινία της με τίτλο Κατασκοπεύοντας τη Μαμά (My Mom's New Boyfriend) συμπρωταγωνιστώντας με τους Αντόνιο Μπαντέρας, Κόλιν Χανκς και Σέλμα Μπλαιρ. Η ταινία γυρίστηκε το 2006 και κυκλοφόρησε απευθείας σε DVD το 2008. Τελευταία της ταινία για το 2008 ήταν η ταινία Οι Γυναίκες (The Women) μαζί με τις Ανέτ Μπένινγκ, Ντέμπρα Μέσινγκ, Τζέιντα Πίνκετ Σμιθ και Εύα Μέντες. Αν και τα σχόλια των κριτικών για την ταινία ήταν πολύ αρνητικά, κατάφερε να φτάσει τα 50 εκατομμύρια δολάρια παγκοσμίως, την πιο εμπορική ταινία της Ράιαν από το 2001.

Το 2009 πρωταγωνίστησε στη ρομαντική κομεντί Με το Ζόρι Μαζί (Serious Moonlight) και έκανε μια γκεστ εμφάνιση στην τηλεοπτική σειρά Curb Your Enthusiasm.

2010-σήμερα
Τον Απρίλιο του 2011, ανακοινώθηκε ότι στην επόμενη ταινία της με τίτλο Into the Beautiful, η Ράιαν θα πραγματοποιήσει και το σκηνοθετικό της ντεμπούτο.

Προσωπική ζωή
Η Ράιαν παντρεύτηκε τον ηθοποιό Ντένις Κουέιντ το 1991. Δέχτηκε να τον παντρευτεί μετά την απεξάρτησή του από την κοκαΐνη. Μαζί απέκτησαν ένα γιο, τον Τζακ Χένρι, στις 24 Απριλίου 1992. Το 2000 η Ράιαν έκανε δεσμό με τον Ράσελ Κρόου. Με τον Κουέιντ χώρισαν και το διαζύγιο τους βγήκε στις 16 Ιουλίου 2001. Το Σεπτέμβριο του 2008, η Ράιαν αποκάλυψε ότι ο Κουέιντ την απάτησε αρκετές φορές, όσο ήταν παντρεμένοι.

Τον Ιανουάριο του 2006, η Ράιαν υιοθέτησε ένα κοριτσάκι 14 μηνών από την Κίνα. Είχε σχέση με τον Αμερικανό τραγουδιστή της ροκ, Τζον Μέλενκαμπ, αλλά έγινε γνωστό ότι χώρισαν στα τέλη του 2014.

Φιλμογραφία
+ Κινηματογράφος Έτος Τίτλος Ρόλος Σημειώσεις 1981 Πλούσιες και Διάσημες (Rich and Famous) Ντέμπι Μπλέικ 1983 Amityville 3: Η Βίλα του Τρόμου (Amityville 3-D) Λίζα1986 Τοπ Γκαν (Top Gun) Κάρολ Μπράντσο Τα Καμάρια του Νόμου (Armed and Dangerous) Μάγκι Κάβανο 1987 Αμερικάνικο Όνειρο (Promised Land) Μπέβερλι "Μπεβ" Σάικς  Φανταστική Καταδίωξη (Innerspace) Λίντια Μάξγουελ1988 Κυνηγώντας το Δολοφόνο μου (D.O.A.) Σίντνεϊ Φούλερ Πρεζίντιο: Ο Τόπος του Εγκλήματος (The Presidio) Ντόνα Κάλντγουελ 1989 Όταν ο Χάρι γνώρισε την Σάλι... (When Harry Met Sally...) Σάλι Όλμπραϊτ Υποψηφιότητα Χρυσή Σφαίρα Α' Γυναικείου Ρόλου - Κωμωδία/Μιούζικαλ 1990 Ο Τζο Ενάντια στο Ηφαίστειο (Joe Versus the Volcano) ΝτίΝτι/Αντζέλικα Γκρέιναμορ/Πατρίσια Γκρέιναμορ 1991 The Doors Πάμελα Κόρσον 1992 Φίλησε Με Πριν... Αλλάξω (Prelude to a Kiss) Ρίτα Μπόιλ1993 Άγρυπνος στο Σιάτλ (Sleepless in Seattle) Άνι Ριντ Υποψηφιότητα Χρυσή Σφαίρα Α' Γυναικείου Ρόλου - Κωμωδία/Μιούζικαλ Flesh and Bone Κέι Ντέιβις1994 Όταν Ένας Άνδρας Αγαπάει Μια Γυναίκα (When a Man Loves a Woman) Άλις Γκριν Υποψηφιότητα Screen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο Ερωτικές Εξισώσεις (Ι.Q.) Κάθριν Μπόιντ1995 Ερωτικό Φιλί (French Kiss) Κέιτ  Τα Χρόνια της Φωτιάς (Restoration) Κάθριν 1996 το Τίμημα του Θάρρους (Courage Under Fire) Κάρεν Έμα Γουόλντεν1997 Άσπονδοι Εραστές (Addicted to Love) Μάγκι Αναστασία (Anastasia) Anastasia (voice) φωνή1998 Η Πόλη των Αγγέλων (City of Angels) Δόκτωρ Μάγκι Ράις  Άνω Κάτω (Hurlyburly) Μπόνι Έχετε Μήνυμα στον Υπολογιστή σας (You've Got Mail) Κάθλιν Κέλι Υποψηφιότητα Χρυσή Σφαίρα Α' Γυναικείου Ρόλου - Κωμωδία/Μιούζικαλ2000 Η Κλήση σας Προωθείται (Hanging Up) Ιβ Μόζελ Μαρκς Απόδειξη Ζωής (Proof of Life) Άλις Μπόουμαν  2001 Kate & Leopold Κέιτ Μακέι 2003 Στα Όρια του Πάθους (In the Cut) Φράνι 2004 Η Κυρία και ο Μποξέρ (Against the Ropes) Τζάκι Κάλεν 2007 Ανάμεσα σε Τρεις Γυναίκες (In the Land of Women) Σάρα Χάρντγουικ2008 The Deal Ντίντρε Χικ Κατασκοπεύοντας τη Μαμά (My Mom's New Boyfriend) Μάρθα Ντουράντ Οι Γυναίκες (The Women) Μέρι Χέινς  2009 Με το Ζόρι Μαζί (Serious Moonlight) Λουίζ 2015Fan GirlΜέρι Φάροου2016IthacaΚυρία Άμπιγκεϊλ Μακόλεϊ

+ Τηλεόραση Έτος Τίτλος Ρόλος Σημειώσεις1982 As the World Turns Μπέτσι Στιούαρτ Μοντγκόμερι Αντρόπουλος ABC Afterschool Special Ντενίζ τηλεοπτική σειρά (1 επεισόδιο) One of the Boys Τζέιν τηλεοπτική σειρά (13 επεισόδια) 1984-85 Charles in Charge Μέγκαν Πάρκερ τηλεοπτική σειρά (2 επεισόδια) 1985 Wildside Κάλι Όουκς τηλεοπτική σειρά (6 επεισόδια) 1990-91 Captain Planet and the Planeteers Δόκτωρ Μπλάιτ φωνή - τηλεοπτική σειρά (13 επεισόδια) 2007 The Simpsons Δόκτωρ Σουάνσον φωνή - τηλεοπτική σειρά (1 επεισόδιο) 2009 Curb Your Enthusiasm Μεγκ Ράιαν τηλεοπτική σειρά (1 επεισόδιο)

Παραπομπές

Εξωτερικοί σύνδεσμοι

 Μεγκ Ράιαν στο IMDb



Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης